Aquafitnesz: eddz vízben, védd az ízületeidet! | Diéta és Fitnesz
Az egyik legnépszerűbb formája a vízben való sportolásnak az aquaﬁtnesz, amely az aerobik és a ﬁtnesz mozgáselemeit egyesíti. Különböző irányzatai közül mindenki megtalálhatja azt, amely leginkább illik a személyiségéhez!
Szabó Enikő | 2017. 08. 29. 15:00:00 | Frissítve: 2020. 06. 25. 17:24:52
aquaerobic aquafitnesz aquaspinning medence
Aquafitnesz: eddz vízben, védd az ízületeidet!
Az aquafitnesz ezen válfajának lényege, hogy az aerobikjellegű gyakorlatokat mellig érő vízben végzik saját testsúllyal vagy egyéb kiegészítő eszközökkel, például kézi súlyzókkal, kötéllel, labdával. A vízben végzett aerobik növeli a pulzust, javítja az állóképességet. A víz ellenállása miatt izomerősítésre is alkalmas, és remek alakformáló. Jó hatással van az anyagcserére, fokozza a zsírégetést, erősíti a szívet és a keringési rendszerre is jótékonyan hat. A felhajtóerőnek köszönhetően a vízben könnyebb a test, így azok is el tudják végezni az aquafitnesz gyakorlatait, akiknek egyébként megterhelő lenne ez a fajta mozgás.
A vízben sétálásnál fontos, hogy a talpon végiggördülve járj, ugyanúgy, ahogy a szárazföldön is teszed. A hasizmokat megfeszítve, az egyensúlyt tartva célszerű gyalogolni. Az egyensúly megtartását segíti, illetve az edzés hatékonyságát növeli, ha speciális csizmában gyalogolsz. A csúszásgátló talpak biztonságérzetet adnak. A vízben gyaloglás segíti a fogyást és hatékony az izmok tónusának fokozásában.
A vízben futás ugyan elsőre sokkal fárasztóbb, mint a szárazföldi, de az ízületeket minimális terhelés éri, így a sérülések szinte biztosan elkerülhetőek. A szívműködés javul, az izmok és a csontok erősödnek. A vízben futás további előnye, hogy a víz edzés közben természetes hűtőközegként működik, és nem engedi a testet felhevülni.
A szárazföldi spinningedzésekhez hasonló vázszerkezetű kerékpárt használnak aquaspinninghez is, amely 110–160 cm mélységű vízben áll. A tárcsákat lapátok helyettesítik, előre és hátra is hajthatók. A víz a biciklin ülve kb. a derékig ér. A vízben biciklizés erősíti a lábat és formálja a feneket, javítja az állóképességet. A zenének köszönhetően a hangulat is remek, könnyen oldódik a feszültség.
Intenzív testmozgás: az aquafitnesz azon ága, amely során sokféle segédeszközt használnak az edzés hatékonyabbá tételére. A vízi súlyzókkal, gumikötelekkel, speciális korongokkal, kesztyűkkel végzett edzés javítja a szív és a tüdő működését, erősíti az izmokat.
Aqua tai-csi
Lassú, kitartott mozdulatokból álló mozgásforma, amelynél nagyon fontos a koncentráció, az önfegyelem, a mozdulatok koordinálása, az energiák áramlásának elősegítése.
Ez a módszer a test egyensúlyközpontját fejleszti. Meditatív jellegű: a test izmai a vízen való lebegés közben elernyednek. Ennek az állapotnak a fenntartását segítik illatokkal és zenével. Hatékonyságát annak köszönheti, hogy a víz felhajtóerejét leküzdve kell dolgozni, az állandóan mozgó vízben kell mindig újra és újra visszaszerezni az egyensúlyt.
Tulajdonképpen nem más, mint relaxáció a vízben. Jellemzően egy vízinudli segítségével történik, amellyel biztonságosan lebeghet a 35 fokos vízben. Ilyenkor a pulzusszám és a vázizomzat tónusa csökken, elősegítve a pszichés pihenést.
Hogyan sportoljon, ha elmúlt 40 éves? Az orvos válaszol
Egyensúly a vízen: mi a SUP lényege?